Written by Gielie Loubser on March 14, 2012 . Posted in Familiebediening
Hoe praat ek met my kind oor die nagmaal?
Verskeie kere vra jeugleiers raad en leiding oor hoe om ouers te help om met hulle kinders oor die nagmaal te praat. Onder die afdeling Familiebedeining by die Jeug & Familie taakspan het ek gewerk aan n uitdeelstuk wat leiers vir ouers kon uitdeel.
Hier is die uitdeelstuk: Uitdeelstuk oor die nagmaal
Written by Gielie Loubser on March 8, 2012 . Posted in Jeug en familie
Die skrywer gaan voort en verduidelik dat jy ook Negatiewe ouerskap kry en dat mans geneig is om negatiewe ouerskap toe te pas. Die skrywer se voorstel aan ouers is om en ek haal weer aan" Om van albei dié bose pole af weg te bly en om 'n pa met 'n plan te wees."
As een van die aanbieders van die Padlangs kursus wat die denke van positiewe deelnemende ouerskapstyl bevorder voel ek my genoop om tog iets duidelik te stel. Die skrywer is reg dat mense uit die positiewe ouerskap styl nie verkeerde gedrag straf nie, dit beteken egter nie dat dit oorgesien of bloot net "vergeef" word nie. Inteendeel die ouerskap styl vra dat daar baie besliste konsekwensies is vir verkeerde gedrag. Die konsekwensies is egter dissipline en nie straf nie. Die verskil is dat straf nie noodwendig logiese betrekking het op die oortreding nie en dat dit bloot net verkeerde gedrag onderdruk.
Positiewe ouerskap wil egter hê daar moet insig in die aard van die gedrag wees sodat dit lei tot selfstandigheid en nie bloot gehoorsaamheid nie. Die verskil is dat gehoorsame kinders slegs gehoorsaam is as die gesagsbron (ouer of volwassene) teenwoordig is. Selfstandige kinders het insig in die aard van hulle gedrag en neem self verantwoordelikheid.
Wat verder die motivering agter 'n positiewe benadering is, is dat ons heel aan die begin met iemand begin. Uit die skrywer se artikel is dit duidelik dat hy baie bewus is van die sondige aard van mense en daar met kinders begin. Die positiewe benadering wil die realiteit voor die sondeval ook in ag neem en kies om met mense by die skepping te begin, waar ons as die beeld van God bevestig word en die asem van God ontvang het. Ons glo dus ten diepste wat die eerste woord ons ons lewe nie is dat ons sondaars is nie, maar dat ons beelddraers van God is waarin Hy hom verheug.
Die gebruik van "nee" word as 'n taboe deur die skrywer uitgewys wat egter nie die waarheid is nie. 'n Positiewe benadering verstaan net dat kinders maklik ouer-doof raak en dat die woord "nee" spaarsamig gebruik word aangesien "nee" 'n soort rebellie-reaksie by die kind ontketen en dat jy dieselfde boodskap kan oordra sonder om "nee" te gebruik. Bv. as jou kind lekkers voor ete vra jy nie hoef te sê: Nee, dis net voor ete nie" maar jy kan sê: "Jy kan net na ete iets kry."
Die hele keuse vir Positiwiteit is omrede dit mense beter motiveer as straf of beloning of manipulasie. Ons almal reageer die die meeste op positiewe terugvoer. Ouerskap bly 'n uitdaging maar dis baie makliker as jy in die proses jou kind 'n vennoot in die proses maak en nie 'n opponent nie. Daarom die keuse vir positief deelnemende ouerskap.
Written by Gielie Loubser on December 17, 2011 . Posted in Jeug en familie
Die Jeugkantoor: Stellenbosch
Is Belydenisaflegging gereformeerd?
Nou die dag het ek beleef dat ek 'n oomblik gehad het oor die NG Kerk se gebruik van Belydenisaflegging. Ek het gesels met 'n dominee-vriend wie se familie uit die kerk is en o.a 'n ander doop-beskouing het. Hy vertel toe hoe hy tydens 'n kuier net weer deurgeloop het ook die gebruik van spesifiek die NG Kerk se belydenisaflegging. Die familie se woorde was: Maak nie saak hoe spesiaal julle dit probeer maak nie, dit bly fake!"
Die ergste is, ek dink dis waar. Kyk net na die drop-out syfers. Dis toe wat ek my oomblik gehad het. Ek het besef ons is met die gebruik eintlik totaal in die evangelical-movement wat glo dat bekering gepaard gaan met "altars-calls" en "commitments".
Ek onthou baie goed hoe ek as jong dominee baie moeite gedoen het om nie te praat van aanneem en voorstelling nie, maar van belydenisaflegging, geloof-belydenisaflegging! Dis egter in die altar-call-tradisie. Die aanneem en voorstelling is meer gereformeerd! Hoekom? Die spreek woordelike pennie het gedrop toe ek nadink oor wat soortgelyks ons in ons Joodse gebruike kry. Dis natuurlik die Bar Mitzvah. Die fees wat Joodse seuns kry as hulle 13 jaar oud is. Behalwe 'n rits ander gebruike is een van die groot redes vir die Bar Mitzvah, die bevestiging van die kind. Tydens die fees word die seun in die openbaar bevestig (validate) dat hy die familienaam kan dra en 'n sukses van sy lewe gaan maak.
'n Sielkundige het tydens een van die Positiewe Ouerskap sessies gesê dat die bevestiging van 'n kind die meeste vir 'n kind doen. Sy het gesê dat die een ding wat 'n kind die meeste motiveer om beter te wees en te doen, positiewe terugvoer is. Dis niks anders as publieke bevestiging nie.
Die kerk het dit juis nog al die jare gedoen! 'n Gemeente sou 'n proses gehad het van onderhoude en gesprekke en ja dalk selfs toetsing, maar dan sou hulle die kind aanvaar het (aanneming) en dit publiek bevestig het (voorstelling).
Die belydenisaflegging was dus iets wat die geloofs vriende en familie gedoen het oor die kind. Dis die skare geloofsgetuies (cloud of witnesses) wat getuienis af lê van die geloof wat hulle in die kind sien. Nou raak die belydenis 'n bevestiging en haal jy die "fake" uit die gebruik. Sien as ek oor myself moet getuig kan ek enigiets sê. Dis soos in 'n hof. Daar moet getuies ingeroep word.
Ek dink juis dit sal vir die kinders 'n onvergeetlike ervaring wees as hulle hoor hoe hulle ouers oor hulle dink en wat hulle bereid is om te bely. Of hoe ander betekenisvolle volwassenes oor hulle praat. Wat hulle raaksien die Gees als al reggekry het in die een wat voorgestel word. Of hoe jou vriende oor jou dink en wat hulle by jou raaksien.
Die kind moet daarom sy skare geloofsgetuies kan vergader vir die geleentheid. Dit sal die diepte gee. Dis soos 'n vriend van my hulle kinders se oorgangs mylpale vier saam met die betekenisvolle mense in die kind se lewe (die kind kies die mense).
Miskien sal ons dan so die valsheid kan wegneem en terugkom by ons gereformeerde teologie wat verstaan dat geloof iets is wat ons ontvang, 'n gawe van God en nie iets wat ek my voor "commit" of waaraan ek "submit". Nee, dit bly 'n gawe en werking van God waarvan ons net kan bewus word en waaruit ons meer en meer kan leef.
Kom ons swaai daarom ons belydenis aflegging weer na "Aanneem en Voorstelling", maar die keer betrek ons die hele skare geloofsgetuies van elke kind. Hulle het dit nodig!
Written by Louisa Crafford on August 28, 2009 . Posted in Tieners
FUEL 1.2 vrygestel – Oplossing vir Tiener Byeenkomste!
Produk van Lifeway. Volg op Fuel 1.1. Pakket bestaan uit 3 CD's en 2 DVD's.
Dit kan vir 12 sessies gebruik word. Samestelling is so dat dit aangepas kan word vir verskillende behoeftes. Kan ook gebruik word vir selgroepe of tuis-Bybelstudie groepe.
Koste: R300 (posgeld uitgesluit). Bestel by: Jeugkantoor (Louisa) 021/9577199 of jeug@kaapkerk.co.za
Bou van 'n familiale kultuur in gemeente
Written by Frederick on May 26, 2009 . Posted in Familie-eredienste
Families is dikwels afgeskeep in gemeentes. In hierdie voorlegging word die basiese boustene van die ontwikkeling van 'n familiale kultuur in gemeentes bespreek. Dit is 'n voorlegging van in 2004 by Verantwoordelike Vernuwing gemaak is. Gemeentes wat belangstel in meer inligting oor die proses en die resultate van die proses in gemeentes kan gerus vir Gielie Loubser kontak by gielie@sun.ac.za
Written by Louisa Crafford on May 12, 2009 . Posted in Tieners
'n Oplossing vir Tiener byeenkomste : Fuel 1.1
Vir jare weet ons Tieners bly die moeilikste mark om materiaal voor te skep. Die Jeugkantoor het een produk wat kan help. Lifeway, 'n wonderlike reeks wat in SA kan werk.
"FUEL" 'n pakket met 3 CD's en 2 DVD's verskaf 12 byeenkomste elk met 3 verskillende produkte: 1."The spark", professionele video snit as inleiding. 2."Fanning the Flame" 'n sessie wat tieners self aanbied. 3. "Combustion" – die Bybel storie deur 'n teoloog aangebied. 'n Stel bestaan uit 3 CD's en 2 DVD's. Aankoop prys $149.95, maar ons het die regte bekom om dit vir R300 (posgeld uitgesluit) te verkoop in Suid-Afrika.Reaksie: "Fuel = 'n uitstekende produk! Is daar 'n vooruitsig dat die res van die Fuel-reeks bekom kan word?" Kontak Jeugkantoor 021/957 7199 of jeug@kaapkerk.co.za